Иҫке Сәйет (Башҡортостан)

Иҫке СәйетБашҡорт телендә рәсми теркәлгән исеме. Рәсми белешмә китабының 200-се битендә. Административно-территориальное устройство Республики Башкортостан : Справочник. Уфа : Китап, 2017. — 472 с. : ил. ISBN 978-5-295-06668-9 ,  Иҫке Һәйет«Словар топонимов Башкирской АССР. Уфа, Башкирское книжное издательство, 1980 год.» белешмә китабына ингән, ерле һөйләштә, баҫмаларҙа ҡулланылған, әммә рәсми теркәлмәгән исеме; () — Башҡортостандың Ишембай районындағы ауыл. 2010 йылдың 14 октябренә ҡарата халыҡ һаны 177 кеше. Ҡолғона ауыл Советы составына инә.
Почта индексы — 453233, ОКАТО коды — 80231845005.

 Тарихы 
XVIII быуаттың 1-се яртыһында Нуғай юлының Гәрәй-Ҡыпсаҡ улусы башҡорттары тарафынан Сәйет исеме аҫтында үҙ ерҙәрендә нигеҙ һалынған (тәүге күскенсе исеме менән аталған).  XVIII быуат аҙағында унда 80 кеше йәшәгән 24 ихата була.  XIX быуат уртаһында ихаталар һаны һаҡланып ҡалған, халыҡ һаны 173 кешегә артҡан.
Ырымбур хәрби губернаһының 1847 йылдың 3 ноябрендәге бойороғона ярашлы Сәйет ауылының 132 кешенән торған 12 ғаиләһе Яңы Сәйет ауылын барлыҡҡа килтерә. 1859 йылда уларҙың беренсеһендә (Иҫке Сәйет) 46 йортта 280 кеше, икенсеһеһендә — 24 ихатала 136 кеше иҫәпләнә. Бөтәһе лә — аҫаба башҡорттар. 1920 йылда Иҫке Сәйет ауылында 92 йортта 435 кеше йәшәгән. 1925 йылда Яңы Сәйеттә 16 хужалыҡ була.
Ревизия материалдары буйынса Сәйеттең улдары билдәле: Ильяс (1743-1825), Әлебай (1747—1827), йорт сотнигы Юләмбәт (1769 йылғы), Исмәғил (1776 йылда тыуған).

Ауыл кешеләренең береһе, 23 йәшлек Дәүләтсура Килдибеков, 1812 йылғы Ватан һуғышында һәләк була.
Сәйет ауылы халҡының төп шөғөлө малсылыҡ. 260 кеше йәшәгән 50 ихатаға 210 ат, 350 һыйыр, 50 һарыҡ, 18 кәзә тура килә. Умартасылыҡ бөлгөнлөккә төшә. Ауылда 4 умарта һәм 6 солоҡ була. Бөтә халыҡҡа 32 бот көҙгө иген сәселгән.

1906 йылда ауылда бакалея кибете теркәлгән, улус идараһы урынлашҡан.

 Хәҙерге осор 
Ауыл халҡы Ишембай урман хужалығы участкаһында эшләй. Башланғыс мәктәп, фельдшер-акушерлыҡ пункты, клуб бар.

 Халыҡ һаны 
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Иҫәп алыу йылы һәм көнөБөтә халыҡИр-егеттәрҠатын-ҡыҙҙарИр-егеттәр өлөшө (%)Ҡатын-ҡыҙҙар өлөшө (%) 1897 йыл 9 февраль ( 26 ғинуар) 1920 йыл 26 август438 1926 йыл 17 декабрь 1939 йыл 17 ғинуар303 1959 йыл 15 ғинуар297 1970 йыл 15 ғинуар 1979 йыл 17 ғинуар 1989 йыл 12 ғинуар189 2002 йыл 9 октябрь179 2010 йыл 14 октябрь177908750,849,2

Бөтә Рәсәй халыҡ иҫәбен алыу (2002) мәғлүмәте буйынса — башҡорттар (99 %)Единый электронный справочник муниципальных районов Республики Башкортостан — Excel форматында ҡушымта .

 Урамдары 
Урам исеме«Налог Белешмәһе» системаһында Иҫке Сәйет ауылы:
 Мәктәп урамы ()
 Һул яр урамы ()
 Урман урамы ()
 Уң яр урамы ()

 Географик урыны 
Оло Шешәнәк ((Еҙем ҡушылдығы)) йылғаһы буйында урынлашҡан.

Алыҫлығы:
 Район үҙәгенә тиклем (Ишембай): 100 км
 Ауыл Советы үҙәгенә тиклем (Ҡолғона): 13 км
 Яҡындағы тимер юл станцияһы (Стәрлетамаҡ ): 96 км

 Һылтанмалар 
 Словар топонимов Башкирской АССР. Уфа, Башкирское книжное издательство, 1980 год.

 Совет муниципальных образований Республики Башкортостан

 «Налог Белешмәһе» системаһында Иҫке Сәйет ауылы<

 Иҫкәрмәләр 

Категория:Ишембай районы ауылдары